# name
Apadrina un document: Fes-lo teu, fes-lo de tots. Converteix-te en mecenes del patrimoni cultural de la Universitat de Barcelona. Novembre 2013

# metadata.dc.description[].value
Imatge utilitzada per fer publicitat de novetats  del CRAI de la UB - Vitrina novembre 2013.

# metadata.dc.description.abstract[].value
Apadrina un document. Fes-lo teu, fes-lo de tots és una iniciativa del CRAI UB (ja utilitzada amb èxit per la British Library i l'Ateneu Barcelonès, entre altres) que us permetrà convertir-vos en mecenes d'una part del patrimoni cultural català, col·laborant en el procés de restauració i digitalització del fons de Reserva de la Universitat de Barcelona, un dels millors fons patrimonials existents.
El projecte neix amb l'objectiu principal de trobar nous recursos i seguir treballant per tal d'assegurar l'òptima conservació i preservació digital d'aquesta magnífica col·lecció. Moltes de les peces del fons, de més de 2.000 manuscrits, gairebé 1.000 exemplars incunables, i més de 150.000 impresos des del segle XVI fins a inicis del XIX, són obres singulars, en alguns casos úniques i en molts d'altres de gran valor patrimonial.
D'altra banda, Apadrina un document respon també a la voluntat de difondre el nostre patrimoni a la societat i per això s'adreça a tothom que hi vulgui participar: professors, alumnes, PAS, notables i antics alumnes de la UB, i també amics individuals i corporatius de la nostra universitat.
A més de l'orgull que representa ajudar-nos a preservar el valuós fons històric de la Universitat de Barcelona, podreu obtenir avantatges adreçats al padrí o a qui aquest designi. El procediment és senzill, el padrí escull obra i fa la donació que li sembla pertinent. Pot optar per apadrinar un document sencer o bé una part amb una donació a partir de 50 euros. 
La generosa aportació dels nostres padrins ens ajudarà en la tasca de fer arribar les nostres col.leccions de Reserva arreu, i preservar-les per a les noves generacions. Convertiu-vos en padrins i mecenes del patrimoni cultural de la Universitat de Barcelona!!!

# metadata.dc.rights[].value
cc-by (c) Universitat de Barcelona. CRAI, 2013

# metadata.dc.title[].value
Apadrina un document: Fes-lo teu, fes-lo de tots. Converteix-te en mecenes del patrimoni cultural de la Universitat de Barcelona. Novembre 2013

# metadata.dc.title.alternative[].value
Apadrina un document del Fons Històric del CRAI de la UB